  Майя Бывальцева Ижкарысь «Импульс» спортшкола олимпи резервъя школалэсь инлыксэ басьтӥз. Иворъёсъя «Удмуртия» агентстволы со сярысь вераз ужъюртлэн кивалтӥсез Алексей Блинов. «Валтӥсез — со милем юрттэт басьтон вылысь пӧртэм конкурсъёсы но грантъёсы пыриськыны эрикрад сётэ. Шуом, Олимпиецъёсты дасянъя фонд пӧртэм грантъёс ортчытъя, Росси Федерациысь спортъя министерство… Отчы олимпи резервъя инлыкен гинэ школаос пыриськыны быгато», — вераз Алексей Блинов. «Импульсын» велоспортэн выро: шоссе но маунтинбайк. Туннэ нуналлы отын 10 аресысен 340 адями тренироваться кариське. Тужгес бадӟымезлы спортсменлы 33 арес, со Россилэн трос пол чемпионэз Антон Гоголев. Озьы ик «Импульсын» будэмын Россилэн первенствоосызлэн трос пол вормисез Анна Миролюбова но Рио-де-Жанейроын Олимпи шудонъёсы пыриськем Антон Синцов. Тегъёс: Спорт Ижкар Олимпиада Удмуртия пиналъёс велоспорт  